Otto von Rosen

Otto von Rosen (født 11. mai 1884 i Solna i Sverige, død 26. mai 1963Sveriges olympiska kommitté: «Otto von Rosen»  i Breared i HallandNyTeknik. «Svensk officer bedrev biologisk krigföring». ) var en svensk baron som ble arrestert som en mistenkelig person i Kautokeino i Norge i 1917, under første verdenskrig. Det viste seg senere at han var i besittelse av utstyr for sabotasje. Saken var den første av en serie store spionsaker som vakte stor oppmerksomhet i Norge i 1917.

 Liv og virke 
Rosen var svensk offiser og skytter. I 1908 deltok han i skytekonkurransene under OL i London. Under første verdenskrig gikk han i tysk tjeneste og ble sendt til Tornedalen. På nordkalotten skal han blant annet ha utført sabotasje mot Murmansk-jernbanen i Russland. Etter første verdenskrig bodde Rosen i Danzig, men flyttet tilbake til Sverige i 1939. «Svensk officer bedrev biologisk krigföring», kaianders.sempler@nyteknik.se

 von Rosen-affæren 
I januar 1917 ble Rosen og to finner arrestert av lensmannen i Kautokeino som mistenkelige personer. Bagasjen deres ble beslaglagt, og Rosen selv ble sendt til Kristiania for avhør. Her oppga han at han arbeidet for Finlands selvstendighet, og at arbeidet ble finansiert fra Tyskland. Etter tre ukers arrest ble Rosen løslatt og slapp påtale, mot at han forlot Norge umiddelbart. Dette var før man kjente til alt innholdet i bagasjen hans.

Rosens bagasje inneholdt sprengstoff i bokser merket som Svea kött, lunter, tennhetter og utstyr for brannstiftelse. Det mest oppsiktsvekkende funnet var imidlertid to esker med sukkerbiter som etter analyse viste seg å inneholde miltbrannbakterier. Sukkerbitene skulle brukes mot trekkdyrene som fraktet våpen til Russland gjennom Nord-Norge. Det var også en flaske med en væske som inneholdt tyfusbakterier i buljong.Hambro, s. 168–169.Vogt, s. 132.

Løslatelsen av Rosen ble senere skarpt kritisert i Stortinget.

Åtti år senere ble sukkerbitene gjenoppdaget av kuratoren ved politimuseet i Trondheim. De ble analysert, og det viste seg at miltbrannbakteriene fremdeles var i live. The New York Times, 25. juni 1998: «Norway's 1918 Lump of Sugar Yields Clues on Anthrax in War»

 Se også 
 Spionasje i Norge under første verdenskrig

 Referanser 

 Kilder 
 Hambro, Carl Joachim: Under den første verdenskrig. Oslo: Gyldendal, 1958.
 Vogt, Per: Jerntid og jobbetid. En skildring av Norge under verdenskrigen. Oslo: Johan Grundt Tanum, 1938.

 Eksterne lenker 


Kategori:Svenske offiserer
Kategori:Personer fra Solna kommun
Kategori:Fødsler i 1884
Kategori:Dødsfall i 1963